Humu (langi)

Ko e humu ko e konga ʻao fakapōpōʻuli ʻi he kaniva ia, ofi ki he pupunga ʻo Toloa. ʻOku ui ko e Coalsack (tangai malala) ʻi he lea fakapilitānia. Ko e fuo ʻo e konga ʻao ni ʻoku meimei tatau mo e fuo ʻo e ika humu.

ʻI he talatupuʻa ʻo e ongo Maʻafu ko e humu ko e ika fekai ia, kae ola ʻe he ongo māhanga, pea tuʻu ʻi he langi mo Toloa pea mo e ongo Maʻafu kinaua.

Kapau ʻikai ʻi he langi, ʻoku toe kaumeʻa ko e Humu mo e Toloa, fakatātā ʻi he kiʻi fasi mafu:
 Humu mo e Toloa
 tō ʻena hopa
 tō tō pea vaoa.
 Lele mai kulī Fisi
 tali fanaʻi
 hala he vaʻe
 tau he ʻate.
 Talu ai pē
 ʻene ʻauʻaukē.

 Tataku 
 Stars over Tonga; ʻAtenisi, Nukuʻalofa 1990

Category:Talatukufakaholo
Category:Talatupuʻa
Category:Saienisi ʻo e fetuʻu
Category:Hiva valevale